62020TJ0127_INF
Unionin yleisen tuomioistuimen tuomio (neljäs jaosto) 15.9.2021 – Ranska vastaan ECHA
(asia T-127/20)
(REACH – Aineiden arviointi – Alumiinikloridi – Emäksinen alumiinikloridi – Alumiinisulfaatti – ECHA:n päätökset, joilla pyydetään lisätietoja – Asetuksen (EY) N:o 1907/2006 46 artiklan 1 kohta – Valituslautakuntaan tehty valitus – Useat perustelut, joilla valituslautakunnan päätös on perusteltu – Perustelut, joilla päätös voidaan oikeuttaa – Muiden perustelujen osalta esitettyjen kanneperusteiden tehottomuus)
1.
Kumoamiskanne – Kanneperusteet – Perusteet ja väitteet, jotka eivät voi johtaa kanteen kohteena olevan toimen kumoamiseen – Tehottomat kanneperusteet
(SEUT 263 artikla)
(ks. 32 kohta)
2.
Kumoamiskanne – Kohde – Päätös, joka perustuu useampaan päätelmään, joista kukin riittää sen päätösosan perustaksi – Tällaisen päätöksen kumoaminen – Edellytykset
(SEUT 263 artikla)
(ks. 33 kohta)
3.
Oikeudenkäyntimenettely – Kannekirjelmä – Muotovaatimukset – Yhteenveto kanneperusteista – Tutkiminen viran puolesta – Yleinen tuomioistuin ei tutki viran puolesta perustetta, johon kantaja ei ole vedonnut ja joka koskee kanteen kohteena olevan päätöksen aineellista lainmukaisuutta
(SEUT 263 artikla; Euroopan unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; unionin yleisen tuomioistuimen työjärjestyksen 76 artiklan d alakohta)
(ks. 35 kohta)
4.
Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettely – REACH-asetus – Arviointimenettely – Euroopan kemikaaliviraston (ECHA) päätös, jolla pyydetään lisätietoja aineen arvioinnin yhteydessä – Tarve pyydetylle lisätutkimukselle – ECHA:n näyttötaakka – Ulottuvuus – Suhteellisuusperiaatteen noudattaminen – Velvollisuus yksilöidä täsmällisesti aine tai aineet, joita lisätietoja koskeva pyyntö koskee
(Euroopan parlamentin ja neuvoston asetuksen N:o 1907/2006 johdanto-osan 66 perustelukappale ja 46 artikla)
(ks. 37–39, 43–46, 51, 52, 57 ja 62 kohta)
Aihe
SEUT 263 artiklaan perustuva vaatimus ECHA:n valituslautakunnan 17.12.2019 tekemän sellaisen päätöksen kumoamisesta, jolla on kumottu kolme ECHA:n 21.12.2017 tekemää päätöstä alumiinikloridin, emäksisen alumiinikloridin ja alumiinisulfaatin osalta suoritetusta arviointimenettelystä (yhdistetyt asiat A-003-2018, A-004-2018 ja A-005-2018)
Ratkaisu
1)
Kanne hylätään.
2)
Ranskan tasavalta vastaa omista oikeudenkäyntikuluistaan, ja se velvoitetaan korvaamaan Euroopan kemikaaliviraston (ECHA), Kemira Oyj:n ja Grace Silica GmbH:n oikeudenkäyntikulut.
3)
Saksan liittotasavalta vastaa omista oikeudenkäyntikuluistaan.